**Neserioși și mici**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neserioși și mici

În marele delict de a iubi

Te chem, acum, să fim complici

Și să uităm păcatele morale

Hai iar să fim neserioși și mici .

Să fim minori de-a dreptul

În lumea asta cu erori majore

Și să ne-ajungă tot puținul,

Să fim secundele din ore.

Să ne ascundem ștrengărește

Pe după trunchiuri de stejari,

Să ne promitem lucruri mici

La nunți de oameni mari.